[{"text_idx": "#000003", "text": "A yw eich gweithgareddau cyfryngau cymdeithasol yn effeithio\u2019r SEO ar gyfer eich gwefan? Nac ydy (ddim nawr). Nid yw Google yn graddio\u2019ch cyfryngau cymdeithasol ac yna\u2019n ei osod yn erbyn eich SEO, ond mae cynnwys cyfryngau cymdeithasol yn cael ei fynegeio (ac felly\u2019n cyfeirio traffig i\u2019ch busnes yn anunionyrchol). Mae hyn yn helpu i adeiladu\u2019ch awdurdod ar y we ac yn cyrraedd eich cwsmeriaid."}, {"text_idx": "#000004", "text": "Mae hyn \u2018chydig bach yn niwlog mewn gwirionedd, rydyn ni\u2019n gwybod nad yw Google a pheiriannau chwilio eraill yn graddio nac yn cropian eich llwyfannau cyfryngau cymdeithasol, ond gall yr hyn rydych chi\u2019n ei wneud ar gyfryngau cymdeithasol gael effaith dda neu ddrwg ar safle eich gwefan. Yn anuniongyrchol wrth gwrs, ond mae yna gyswllt. Felly ni fydd Google yn gweld post sydd a\u0302 chyrhaeddiad o 5,000 a sydd yn rhoi hwb i\u2019ch gwefan, ond bydd yn cropian yr hyn fyddwch yn bostio ar wahanol lwyfannau ac yn gweld eich awdurdod cynyddol ar-lein."}, {"text_idx": "#000005", "text": "Os nad yw\u2019r cyfryngau cymdeithasol yn effeithio ar SEO mewn gwirionedd, pam y blogbost? Oherwydd, os oes gennych fusnes sydd a gwefan a phresenoldeb cyfryngau cymdeithasol, mae\u2019r ddau yn mynd law yn llaw i raddau helaeth. Trwy ganolbwyntio ar eich strategaeth cyfryngau cymdeithasol, efallai y gallwch wella\u2019ch canlyniadau SEO."}, {"text_idx": "#000007", "text": "Ydych chi erioed wedi sylwi ar ganlyniadau cyfryngau cymdeithasol ar Google? Mae hyn yn digwydd oherwydd bod Google yn mynegeio post cyfryngau cymdeithasol, ac, yn dibynnol ar ba mor berthnasol ydyn nhw, byddan nhw\u2019n ymddangos yn y canlyniadau chwilio."}, {"text_idx": "#000008", "text": "Edrychwch sut mae ein tudalen Facebook wedi\u2019i mynegeio yma ar dudalen 1 o\u2019r canlyniadau chwilio, yn ogystal a\u0302 dwy Drydar a fideo YouTube? Dim ond chwiliad enw busnes cyffredin yw hwn, ond os ydych chi\u2019n ysgrifennu darnau blog (fel Cyfryngau Cymdeithasol ac SEO) y gallai defnyddwyr eraill ar-lein fod yn chwilio amdanynt, a mynegeion Google, yna gobeithio, byddwch chi\u2019n dal eu sylw. Mae cyfryngau cymdeithasol yn gweithio yma trwy rannu\u2019r cynnwys hwnnw, cyfeirio traffig i\u2019r post a rhoi hwb i\u2019w awdurdod."}, {"text_idx": "#000009", "text": "Sy\u2019n mynd a\u0302 ni at adeiladu awdurdod ar-lein ..."}, {"text_idx": "#000010", "text": "Rydyn ni wedi blogio am awdurdod o\u2019r blaen, ac mae\u2019n dal yn bwysig iawn gan beiriannau chwilio. Po uchaf yw awdurdod eich gwefan, gorau oll. Ni all cyfryngau cymdeithasol effeithio\u2019n uniongyrchol ar safle\u2019r awdurdod hwn, ond yr hyn y mae wedi ein helpu ni i\u2019w wneud yw creu rhwydwaith gwych o gwmpas y busnes. Mae\u2019r rhwydwaith hwn yn rhannu\u2019ch blogiau a\u2019ch gwybodaeth, gan greu mwy o ddolenni i\u2019r wefan ar draws y we. Mae hyn yn handi pan fyddwch chi\u2019n creu cynnwys defnyddiol, y gellir ei rannu \u2013 mae mwy o bobl yn ei rannu ac yn blogio amdano, yn cysylltu a\u0302 chi ac yn estyn allan. Mae Google yn hoffi hyn."}, {"text_idx": "#000011", "text": "Yn ddi-os, ar y cyfryngau cymdeithasol fyddwch chi\u2019n cwrdd a\u0302\u2019ch cwsmeriaid. Ond, ydych erioed wedi ystyried y cyfryngau cymdeithasol fel peiriant chwilio? Sawl gwaith y dydd fyddwch chi\u2019n gweld rhywun yn gofyn am argymhelliad ar gyfer gwasanaeth neu gynnyrch? Faint o bobl ydych chi\u2019n eu hadnabod sy\u2019n defnyddio Twitter neu Facebook yn unig? Gallwch eu bachu yno, ac yna eu cyfeirio at eich gwefan. Mae hyn yn cynyddu\u2019r traffig, sy\u2019n cynyddu\u2019r awdurdod ... welwch chi i ble rydyn ni\u2019n mynd? Felly, oherwydd hyn, optimeiddiwch eich cyfryngau cymdeithasol i\u2019r eithaf, o ran gwybodaeth ar eich proffil ac ansawdd y cynnwys rydych chi\u2019n ei bostio a\u2019i rannu."}, {"text_idx": "#000012", "text": "Oherwydd nad yw\u2019n berthynas yn un glir iawn, mi wnawn gadw\u2019r blog hwn yn fyr ond mae yna elfennau bach eraill a fydd yn rhoi hwb i SEO a chyfryngau cymdeithasol, cofiwch, efallai y bydd Google yn newid ei feddwl (a dim y nhw ydy\u2019r unig beiriant chwilio sydd ar gael...)."}, {"text_idx": "#000013", "text": "Your email address will not be published. Required fields are marked *"}, {"text_idx": "#000014", "text": "Save my name, email, and website in this browser for the next time I comment."}, {"text_idx": "#000019", "text": "Do you or somebody you know use guestlink as a booking system?"}]